A VIII. Keresztény Színházi Fesztivál 2025. április 6. és 11. között tárja ki kapuit a nagyközönség előtt egy nagyszabású eseménysorozattal, amely a műfajok sokszínűségét kínálja. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Lélekemelő nemzetközi színházi fesztivál a húsvét előtti várokozás időszakában! Megnyitás böngészőben
Hírlevél
2025-04-02
színház | zene | gyerek | mozi | élmény | kiállítás
Kedves sad ss!
A VIII. Keresztény Színházi Fesztivál 2025. április 6. és 11. között tárja ki kapuit a nagyközönség előtt egy nagyszabású eseménysorozattal, amely a műfajok sokszínűségét kínálja. A programban kiállítások, modern hangszerelésű koncertek, nagyszínpadi felnőtt- és ifjúsági előadások, tradicionális szicíliai marionett-bábelőadás, valamint egy lengyel misztérium-musical is helyet kapnak.
Jegyvásárlás »
Részletes program
Szigeti Réka: LÁSZLÓ KIRÁLY TÁLTOS PARIPÁJA - zenés meseelőadás kicsiknek
Új Színház, Bubik István Stúdiószínpad
ÁPR 6. VASÁRNAP, 11:00
Prohászka Ottokár püspök mondta Szent Lászlóról: „Szent László nem tanít, ő nem apostol, de küzd, harcol, s győz a kereszténységért. Az ősi dicsőség pogány egén ott ragyogtak a hősök; a magyar kard, a bátor szív, amelytől egy világ reszketett, nem szűnt meg lelkesíteni a népet, s eddig ez mind hiányzott a kereszténységben.” Komoly és fontos mondatok a fentiek, mindez a László király táltos paripája c. gyerekelőadásban átültetve gyermekszemnek és gyermekszívnek, Szent László legendáin keresztül. Jó és rossz harca, Isten, ember és gonosz küzdelme, de a végén, akárcsak a mesékben, mindig a jó győzedelmeskedik és elnyeri méltó jutalmát.
Jegyvásárlás »
SZAKRALITÁS A MŰVÉSZETBEN - szakmai beszélgetés
Új Színház, Bubik István Stúdiószínpad
ÁPR 6. VASÁRNAP, 17:00
A beszélgetés házigazdái: Takaró Mihály friss Széchenyi-díjas irodalomtörténész és Dörner György az Újszínház igazgatója, Kossuth-díjas színművész- és rendező. Meghívott vendégeik: Pataki András Jászai Mari díjas rendező, Fazekas István Credo-díjas költő, műfordító, drámaíró, jogász, református teológus és Bártfay Rita az Újszínház Magyar Ezüst Érdemkereszttel kitüntetett dramaturgja, a Keresztény Színházi Fesztivál szervezője. A beszélgetés témái részben a fesztivál előadásai által felvetett problémákra, részben pedig a szakralitás és a művészet kapcsolatára, valamint a szent és a profán ellentétére összpontosítanak, a szakértők és a közönség aktív részvételével.
Jegyvásárlás »
Federico Fellini - Kiss József: ORSZÁGÚTON - színmű két részben
Új Színház, Nagyszínpad
ÁPR 6. VASÁRNAP, 19:00
Zampano, a vándormutatványos erőművész, aki láncot szakít tüdeje kitágításával, új partnernőt keres turnéjához. Fillérekért megvásárolja Gelsominát, a félkegyelmű lányt, hogy segítője legyen kezdetleges mutatványaihoz. A lány hűséges, odaadó és alázatos. Zampano kegyetlen és durva. Nem törődik a lány érzéseivel, úton-útfélen megalázza. Ám az égből pottyanva megjelenik a Bolond, a kötéltáncos akrobata, és Gelsomina pártjára áll. Zampano végül egyedül marad és elszegényedik. Amikor a legmélyebbre süllyed, rádöbben bűneire. Katartikus pillanat ez. A megtisztulás, a megfordulás pillanata.
Jegyvásárlás »
SILENTIO TRANSEO (A XX. század elhallgatott irodalma) - pódium est
Új Színház, Bubik István Stúdiószínpad
ÁPR 7. HÉTFŐ, 19:00
A magyar irodalom mindig is bővelkedett a líra és a próza termékeny kiválóságaiban, ám történelmünk sötét szakaszaiban – mikor embernek maradni is igen nehéz volt – már megfogyatkozott azoknak a névsora, akik morálisan helyt tudtak állni, képesek voltak szólni, vagy épp hallgatásukkal lázadni egy adott kor uralkodó eszmevilága, a háború vagy egy politikai rendszer ellen. Azért találhatunk néhány nevet a sorban, amelyek viselői iszonyatos áldozatok árán mégis megtették. Nemet tudtak mondani, nem voltak hajlandóak kisebb-nagyobb kompromisszumokat kötve alkotni és élni.
Jegyvásárlás »
Tolcsvay Béla: ARANYFÉNYŰ ASSZONY - színházi koncert - Mária tisztelet
Új Színház, Nagyszínpad
ÁPR 7. HÉTFŐ, 19:00
Előadják: PETRÁS MÁRIA - keramikus, népdalénekes, Príma Primissima díjas, az MMA rendes tagja TÖRÖK TILLA - Junior Prima díjas előadóművész HEINCZINGER MIKLÓS - Kossuth- és Liszt díjas előadóművész TOLCSVAY BÉLA - Kossuth-díjas előadóművész Az égi ősi Istenanyánk felé forduló dallamok a régiségből, és újabb fohászok a mai világunk nyelvén fogalmazva, autentikus zenei formákban.
Jegyvásárlás »
Zilahy Lajos: FATORNYOK - színmű két részben
Új Színház, Bubik István Stúdiószínpad
ÁPR 8. KEDD, 17:00
Zilahy Lajos, a filmvászonról is jól ismert: Halálos tavasz vagy a Valamit visz a víz – szerzője, a két világháború közti magyar irodalom egyik legjelentősebb alakja, akit most kezdenek maguknak újra felfedezni a színházak. Friss gondolataival, a szenvedélyek és modern érzelmi világunk ábrázolásával, maivá, örökérvényűvé emelkednek művei. A Fatornyok című színművében sziporkázó humora is megmutatkozik. A Fatornyok szimbolikus cím: a szülőföld ellenállhatatlan vonzásának és kitörölhetetlen emlékének a jelképe. A történet a második világháború előtti nyáron kezdődik, amikor Erdély egy részét épp visszacsatolták Magyarországhoz.
Jegyvásárlás »
BÖJTE CSABA előadása
Új Színház, Nagyszínpad
ÁPR 8. KEDD, 17:00
Csaba testvér – ahogyan mindenki szólítja – prédikációiban, könyveiben a szeretet erejét és a család fontosságát hangsúlyozza. Vélekedése szerint a szeretet az élet legfontosabb feladata, amely a cselekvésben mutatkozik meg. Ezt a cselekvő szeretetet sugározza és mutatja be kis pártfogoltjainak, ez alkalommal a nagyszalontai gyermekotthon lakóinak rövid műsorával, akik általában egy-egy szent életét elevenítik meg, példát adva állhatatosságról, tisztaságról és jóságról. 2026-ban emlékezünk Assisi Szent Ferenc halálának 800. évfordulójára, az alapítvány névadójáról szóló előadással kedveskednek a gyerekek a közönségnek.
Jegyvásárlás »
Fratelli Napoli Marionett Bábszínház: SZENT ÁGOTA - (Catania, Olaszország) - marionett bábelőadás
Új Színház, Nagyszínpad
ÁPR 9. SZERDA, 19:00
Alessandro és Fiorenzo Napoli feldolgozásában. A cataniai bábosok – az általánosan ismert lovagi témakörön kívül – színpadra vitték a szentek történeteit is, gyakran "egy estés" családi előadásokként. Nem hiányozhatott közülük Szent Ágota mártír életének bemutatása sem. Egy-egy ilyen előadás nem csak az egyes városnegyedek bábosainak a város védőszentje előtti nyilvánvaló tisztelgése, hanem egyben a cataniai stílusú hagyományos szicíliai bábszínház (Opra dei Pupi) egyedülálló technikával színpadra vitt elhivatottságának megnyilvánulása is volt. Az előadást a Fratelli Napoli Társulat olaszul játssza, magyar nyelvű feliratozással.
Jegyvásárlás »
Platón: SZÓKRATÉSZ VÉDŐBESZÉDE - koncertszínház egy részben - Fordította: Devecseri Gábor
Új Színház, Bubik István Stúdiószínpad
ÁPR 10. CSÜTÖRTÖK, 17:00
Előadja: BORÁROS IMRE Kossuth-díjas színművész, élőzenével Zongorán közreműködik: Varga Gábor A dialógus Szókratész perét mutatja be: a vádolók álláspontját, és Szókratész vádakra adott válaszait. A dialógus a halál természetét is tárgyalja. A bírák azt állítják Szókratészról, hogy szónok. Szókratész kimutatja, hogy a szónok erénye az igazmondás, a bíráké eldönteni, hogy igazat mond-e vagy sem a vádló/vádlott.
Jegyvásárlás »
CSENDES CSODÁK - HŰVÖSVÖLGYI ILDIKÓ Kossuth-díjas színművésznő irodalmi estje
Új Színház, Bubik István Stúdiószínpad
ÁPR 11. PÉNTEK, 17:00
Közreműködik: Csáki András klasszikus gitárművész A Csendes csodák esten a két világháború közötti erdélyi magyar líra egyik legkiemelkedőbb alakja, Reményik Sándor versei szólalnak meg Hűvösvölgyi Ildikó, Kossuth-díjas színművész előadásában. Reményik versei a szív legmélyebb húrjait pendítik, és a mindennapok sűrűjében mindannyiunknak teljességet és harmóniát adnak. „Azt hiszem, amikor édesanyám elszavalta nekem a Kegyelem című verset, akkor megpecsételődött a sorsom. Éreztem, hogy közöm van ehhez a költőhöz, és tudtam, hogy foglalkoznom kell a verseivel, hogy el kell vinnem az ország minden szegletébe, hogy megismerjék az emberek."
Jegyvásárlás »
TEATR A: TESTAMENTUM - /Gliwice, Lengyelország/ (Szent Edith Stein története) - misztérium musical egy részben
Új Színház, Nagyszínpad
ÁPR 11. PÉNTEK, 19:00
Edith, a kiváló gondolkodó, filozófus, pedagógus, egyetemi oktató a katolikus vallás felvétele után karmelita szerzetesnő lett, végül pedig 1998 óta az egyház szentje. Fiatal korában meggyőződéses ateista volt, majd egy hirtelen váltással felvette a keresztséget, és a szerzetesi életet választotta, amelyhez élete végéig hű maradt. Az előadás egyszerre népszerűsíti Edith Stein élettörténetét, és bemutatja tanúságtételének hűségét, amelyet egészen Auschwitz-Birkenauig, a gázkamráig magával visz, és amelyet szövetségként, „valami többnek” az ígéreteként fog fel. Az előadást a TEATR A Társulat lengyelül játssza, magyar nyelvű feliratozással.
Jegyvásárlás »
Ajándékozz emléket!
Szeretteidet évi 50.000 lehetőség várja a Jegy.hu-n! Válogass ajándékutalványaink közül!
Kövessen minket!
Ajánlókért és nyereményjátékokért kövess minket Facebookon...
... és Instagramon is!
Ezt a hírlevelet az InterTicket Kft.-től kaptad, mert feliratkoztál hírlevelünkre. Amennyiben a jövőben nem szeretnél hírlevelet kapni, klikkelj ide: . Leiratkozási szándékodat postai úton is jelezheted az alábbi címre: 1139 Budapest, Váci út 99. Ez egy automatikus üzenet, kérjük, erre a címre ne válaszolj. Amennyiben további kérdésed volna, kérjük írj az e-mail címre. Üdvözlettel, Jegy.hu